พอใจพอร์ตการลงทุนตราสารหนี้
นายวรวิทย์ ชัยลิมปมนตรี ผู้อำนวยการธนาคารออมสิน กล่าวถึงนโยบายการบริหารพอร์ตการลงทุนของธนาคารที่มีอยู่ 3 แสนล้านบาท
25 พ.ค. 2556

นายวรวิทย์ ชัยลิมปมนตรี ผู้อำนวยการธนาคารออมสิน กล่าวถึงนโยบายการบริหารพอร์ตการลงทุนของธนาคารที่มีอยู่ 3 แสนล้านบาท ว่ายังคงเน้นการลงทุนด้านพันธบัตรของรัฐบาล รัฐวิสาหกิจ และธนาคารแห่งประเทศไทย (ธปท.) ลงทุนในตราสารหนี้ของเอกชน หรือหุ้นกู้ภาคเอกชน มีความน่าเชื่อถือตั้งแต่ BBB+ ขึ้นไป ซึ่งที่ผ่านมาได้ผลตอบแทนประมาณ 10% หรือประมาณปีละ 3,000 ล้านบาท ขณะที่ในช่วงหุ้นไม่ดีก็โยกไปลงทุนตราสารหนี้ก็ได้ผลตอบแทน 4% ดีกว่าตลาดเงินที่ได้แค่ 2.75%
นายวรวิทย์ ยืนยันว่า ธนาคารไม่มีนโยบายที่จะเข้าไปซื้อหุ้นในตลาดหลักทรัพย์ นอกจากเป็นไปตามนโยบายรัฐที่มอบหมายให้ธนาคารไปซื้อหุ้น เช่น การถือหุ้นในบริษัท ทิพยประกันภัย บริษัท ทิพยประกันชีวิต ธนาคารกรุงไทย ไออาร์พีซี ปตท. บลจ.เอ็มเอฟซี ธนาคารอิสลามแห่งประเทศไทย และเครดิตบูโร ฯลฯ และไม่มีนโยบายที่จะขายหุ้นออกไป